קבוצת הקרב וישגראד

קבוצת הקרב וישגראד היא קבוצת קרב של האיחוד האירופי. הקבוצה כוללת חיילים ממדינות קבוצת וישגראד בהנהגת פולין.

היסטוריה
ב-12 במאי 2011 הכריז שר ההגנה הפולני בוגדן קְליך  על כוונת ארצו להקים קבוצת קרב אשר תורכב ממדינות קבוצת וישגראד. על פי מדיניות ההגנה האירופית, כל קבוצת קרב מתקיימת במשך חצי שנה אשר במהלכה היא משמשת כיחידת תגובה מהירה של האיחוד. לאחר חצי שנה אמורה הקבוצה להתפרק. נקבע כי קבוצת הקרב וישגראד תקבל את חצי השנה הראשונה של 2016.

ב-2014 הודיעו מדינות ברית וישגראד כי בכוונתן לצרף לקבוצה גם חיילים מאוקראינה, וכמו כן הצהירו כי בהתחשב במלחמת האזרחים במדינה, הן שוקלות גם להמשיך ולקיים את קבוצת הקרב מעבר לזמן שנקצב לה. החלטה זו נגנזה בסופו של דבר, וקבוצת הקרב התקיימה חצי שנה בלבד. מיד לאחר מכן הודיעה הוועדה הצבאית של האיחוד האירופי כי קבוצת הקרב תוקם מחדש במהלך המחצית השנייה של 2019. הפעם השתתפו בקבוצה גם חיילים מקרואטיה. לאחר פירוק הקבוצה בסוף השנה, יצאה הצהרה רשמית כי הקבוצה תוקם מחדש ב-2023.

ראו גם
 קבוצת קרב (האיחוד האירופי)

קישורים חיצוניים
 מידע על קבוצת הקרב באתר יורוסקופ

הערות שוליים

קבוצות קרב (האיחוד האירופי)
פולין: צבא וביטחון
הונגריה: צבא וביטחון
סלובקיה: צבא וביטחון
צ'כיה: צבא וביטחון
אוקראינה: פוליטיקה
קרואטיה: צבא וביטחון
יחידות צבאיות